Biblija (Tomislav Dretar)/Jefte postaje poglavar Izraila


Amoniti napadaju Izrail 
Amoniti napadaju Izrail
11 1 Jefte, Galadit, jedan srčan ratnik, bijaše sin jedne prostitutke, i Galad ga bijaše rodio. 
2 Supruga Galadova njemu rodi još sinova, i kad sinovi te žene odrastoše, oni proganjaše Jeftea govoreći mu: ” Ti nećeš imati ni jednog dijela baštine u kući oca našeg. “ 
3 Jefte odbježe daleko od braće svoje i boraviše u zemlji Tov. Ništarije se združiše s Jefteom i činiše prepade s njim.
4 No, nakon izvjesnog vremena, sinovi Amonovi zaratiše s Izrailom. 
5 Kako sinovi Amonovi zaratovaše s Izrailom, *starješine Galadove odoše tražiti Jeftea u zemlju Tov. 
6 Oni njemu rekoše: ”Dođi, budi nam zapovjednikom i mi ćemo moći potući sinove Amonove.“ 
7 Jefte reče starješinama Galadovim: ”Niste li vi oni koji me istjeraše izkuće oca moga? Zašto dolazite k meni, sad kad ste u nevolji? 
8 Starješine Galadove  rekoše Jefteu: ”Ako smo mi sad došli k tebi, to je zato da ti dođeš s nama, da pobijediš sinove Amonove i da budeš našim poglavarem, onim svih žitelja Galada.“ 
9 Jefte reče starješinama Galada: ” Ako se vratim radi boja sa sinovima Amonovim i ako ALLAH izruči mi ih pred mene, tad ću biti vašim poglavarem.“ 
10 Starješine Galadove rekoše Jefteu: ”ALLAH biće svjedokom između nas ako mi ne bismo uradili onako kao što si ti rekao.“ 
11 Jefte pođe sa starješinama Galadovim, a narod ga postavi nad sobom kao poglavara i kao zapovjednika. Jefte ponovi sve svoje riječi pred ALLAHOM u Mispi.